**ОБЩИНСКА ИЗБИРАТЕЛНА КОМИСИЯ**

**ЕЛИН ПЕЛИН**

**П Р О Т О К О Л**

**№ 32**

На 1 ноември 2023 г. се проведе редовно заседание на Общинската избирателна комисия за Местни избори 2023 в община Елин Пелин, при следния

**ДНЕВЕН РЕД:**

1. Заличаване на обявен за избран общински съветник от кандидатската листа от ПП ГЕРБ.
2. Получаване на хартиените бюлетини за произвеждане на втори тур на изборите за общински съветници и за кметове на 05.11.2023 г.
3. Разни.

**ПРИСЪСТВАХА:**

(Силвия Чавдарова Трендафилова, Мариа Евлогиева Китова-Петрова, Снежана Петрова Гелева, Жулиета Сергеева Георгиева-Стойнова, Елена Пламенова Гьошева-Мутафчиева, Петранка Трайкова Петкова-Андреева, Росица Дейстанова Стефанова)

**ОТСЪСТВАХА:** Валентина Йорданова Данева, Минна Димитрова Иванова, Михаил Ивайлов Стоянов, Марияна Димитрова Стоянова-Петрова,

Заседанието беше открито в 18:25 ч. и ръководено от **Силвия Трендафилова,** председател на Комисията.

**\* \* \***

**СИЛВИЯ ТРЕНДАФИЛОВА:** Добър вечер! Откривам заседанието. Имате ли предложения по дневния ред? Не виждам.

Който е съгласен, моля да гласува.

Гласували **7 (седем)** членове на ОИК: **за – 7 (седем)** - (Силвия Чавдарова Трендафилова, Мариа Евлогиева Китова-Петрова, Снежана Петрова Гелева, Жулиета Сергеева Георгиева-Стойнова, Елена Пламенова Гьошева-Мутафчиева, Петранка Трайкова Петкова-Андреева, Росица Дейстанова Стефанова).

**Против – няма*.***

**Точка 1 –**

**СИЛВИЯ ТРЕНДАФИЛОВА:** Чета решението. Заличаване на обявен за избран общински съветник от кандидатската листа на МК „БЪЛГАРИЯ НА РЕГИОНИТЕ (ВМРО-БНД, ИТН)".

В ОИК Елин Пелин е постъпило заявление с вх. №189/01.01.2023 г. от Райничка Георгиева Николова, с което заявява, че не желае да встъпи в правомощията си на общински съветник и моли да бъде заличена от списъка на избраните общински съветници.

С решение № 154-МИ от 30.10.2023 г. на ОИК Елин Пелин, Райничка Георгиева Николова е обявена за избран общински съветник от кандидатската листа на МК „БЪЛГАРИЯ НА РЕГИОНИТЕ (ВМРО-БНД, ИТН)".

Предвид изричния отказ на лицето да встъпи в правомощията на общински съветник, следва да бъде обявен за избран следващия кандидат от листата на МК „БЪЛГАРИЯ НА РЕГИОНИТЕ (ВМРО-БНД, ИТН)".

Когато е налице отказ от встъпване в правомощия, от който правната последица е освобождаване на съответното място в листата на съответната партия, чл. 454 ал.1 във връзка с ал. 3, предложение второ от ИК, определя изрично реда, по който следва да бъде класиран следващ кандидат.

Определеният ред е според броя на валидните преференции, на кандидатите, получили мандат с преференции над 7 % от общинската избирателна квота и включени в списък „А“ по методика съгласно приложение 5 към чл. 453 ал.1 от ИК. Когато броят на кандидатите с валидни предпочитания е по-малък от броя на мандатите на партията или коалицията, избрани са всички кандидати от списък „А“.

След изчерпване на кандидатите от списък „А“, ОИК Елин Пелин следва да обяви за избран, следващия по ред в списък „Б“. Според Справка от „Информационно обслужване“ АД, следващият по ред в списък „Б“ за МК „БЪЛГАРИЯ НА РЕГИОНИТЕ (ВМРО-БНД, ИТН)" е Христина Стоянова Праматарова с 37 /трийсет и седем/ преференции.

Предвид изложеното и на основание чл. 87, ал. 1, т. 24 и т. 26 във връзка с чл. 454 ал. 1 и чл. 453 ал. 5 от ИК, Общинска избирателна комисия Елин Пелин

**РЕШИ:**

**1. ЗАЛИЧАВА** Райничка Георгиева Николова от списъка на общинските съветници, обявени за избрани с решение № 154-МИ от 30.10.2023 г. на ОИК Елин Пелин.

**2. ОБЯВЯВА** за избрана за общински съветник Христина Стоянова Праматарова, от кандидатската листа на МК „БЪЛГАРИЯ НА РЕГИОНИТЕ (ВМРО-БНД, ИТН)".

Решението подлежи на обжалване на осн. чл. 88 на ИК в 3-дневен срок, считано от днес 01.11.2023 г. пред ЦИК.

Който е съгласен с така предложения проект за решение, моля да гласува.

Гласували **11 (единадесет)** членове на ОИК: **за – 11 (единадесет)** - (Силвия Чавдарова Трендафилова, Валентина Йорданова Данева, Минна Димитрова Иванова, Мариа Евлогиева Китова-Петрова, Снежана Петрова Гелева, Жулиета Сергеева Георгиева-Стойнова, Михаил Ивайлов Стоянов, Елена Пламенова Гьошева-Мутафчиева, Петранка Трайкова Петкова-Андреева, Марияна Димитрова Стоянова-Петрова, Росица Дейстанова Стефанова).

**Против – няма*.***

**Точка 2 –**

**СИЛВИЯ ТРЕНДАФИЛОВА:** Чета следващото предложене. Получаване на хартиените бюлетини за произвеждане на втори тур на изборите за общински съветници и за кметове на 05.11.2023 г.

Във връзка с получено писмо от Областна администрация наш вх.№ 192 от 01.11.2023г., както и на основание чл. 87, ал. 1, т. 9 от Изборния кодекс, ОИК Елин Пелин

РЕШИ:

Упълномощава Валентина Йорданова Данева и Силвия Чавдарова Трендафилова със следните права, а именно: да получат хартиените бюлетини от печатницата на БНБ за произвеждане на втори тур на изборите за общински съветници и за кметове на 05.11.2023 г., както и да подпишат приемо-предавателния протокол.

Решението подлежи на обжалване на осн. чл. 88 на ИК в 3-дневен срок, считано от днес 01.11.2023 г. пред ЦИК.

Гласували **7 (седем)** членове на ОИК: **за – 7 (седем)** - (Силвия Чавдарова Трендафилова, Мариа Евлогиева Китова-Петрова, Снежана Петрова Гелева, Жулиета Сергеева Георгиева-Стойнова, Елена Пламенова Гьошева-Мутафчиева, Петранка Трайкова Петкова-Андреева, Росица Дейстанова Стефанова).

**Против – няма*.***

**СИЛВИЯ ТРЕНДАФИЛОВА:** С това предварителният дневен ред за днес е изчерпан. Някой има ли да добави още нещо в точка „Разни“? Не виждам. Закривам заседанието.

*(Закрито в 18:40 ч.)*

**Изготвил протокола:**

(Жулиета Георгиева-Стойнова)

**ПРЕДСЕДАТЕЛ:**

(Силвия Трендафилова)

**СЕКРЕТАР:**

(Мариа Китова-Петрова)